**Jussi Tapio** (s. 10. huhtikuuta 1986 Turku) on suomalainen jääkiekkoilija, joka pelaa Alps Hockey Leaguen itävaltalaisjoukkue EK Zell am Seessä. Hän on pelipaikaltaan oikea laitahyökkääjä ja laukoo oikealta. Tapio on pelannut urallaan ulkomailla myös Tanskassa, Ruotsissa, Unkarissa, Puolassa ja Saksassa.

Ura
---

### Seuraura

Tapio on Turun Palloseuran kasvatti. Hän edusti juniorina myös Kiekko-67:ää, jonka C-nuorissa hän voitti kaudella 2001–2002 SM-sarjan piste- ja maalipörssin tehoilla 19+16=35. Tapio palasi kaudeksi 2002–2003 TPS:ään ja siirtyi sen B-nuoriin. Hän oli joukkueen paras pistemies tehoilla 18+14=32. Tapio voitti B-nuorten Suomenmestaruuden sekä vuonna 2003 että 2004. Keväällä 2005 Tapio voitti A-nuorten SM-hopeaa.

Kaudeksi 2005–2006 Tapio siirtyi Rauman Lukon A-nuoriin. Hän oli tehoilla 19+21=40 joukkueen paras maalintekijä ja toiseksi paras pistemies Jarkko Hattusen jälkeen. Tapio sijoittui A-nuorten SM-liigan pistepörssissä viidenneksi Kärppien Veikko Karppisen kanssa. Hän sai peliaikaa myös Lukon SM-liigajoukkueesta kahden ottelun verran. Huhtikuussa 2006 Tapio teki kaksivuotisen jatkosopimuksen joukkueen kanssa. Hän pelasi kaudella 2006–2007 vain yhden SM-liigaottelun ja haki pelituntumaa Mestis-joukkue Forssan Palloseurasta 17 ottelun verran. Tapio teki niissä tehot 10+5=15.

Heinäkuussa 2007 Tapio teki vuoden mittaisen sopimuksen Kajaanin Hokin kanssa. Hän voitti kauden 2007–2008 päätteeksi Mestis-hopeaa. Tapio palasi kaudeksi 2008–2009 Turkuun ja siirtyi TuTon riveihin. Hän oli 15 osumallaan joukkueen kolmanneksi paras maalintekijä. Tapio oli kevään 2009 pudotuspelien maalipörssin toinen kuudella osumallaan edellään vain Sportin Paul Cabana. Hän teki kesäkuussa 2009 vuoden mittaisen jatkosopimuksen TuTon kanssa. Tapio teki kaudella 2009–2010 läpimurtonsa ja yhden kauden piste-ennätyksensö Mestiksessä tehtyään 44 runkosarjaottelussa tehot 22+26=48. Hän oli TuTon paras maalintekijä ja toiseksi paras pistemies Tuukka Pulliaisen jälkeen. Tapio sijoittui runkosarjan pistepörssissä seitsemänneksi.

Toukokuussa 2010 Tapio teki try-out -sopimuksen TPS:n kanssa. Hän sai syyskuussa 2010 vuoden mittaisen sopimuksen joukkueeseen. Tapion SM-liigan tulokaskausi toi 48 runkosarjaottelussa tehot 5+9=14. Hän teki liigauransa kaksi ensimmäistä osumaansa 6. marraskuuta 2010 Oulun Kärppiä vastaan. Tapio palkittiin ottelun *Ilta-Sanomien* kolmen tähden tähtipelaajana. Hän oli lopulta heikon kauden pelanneen TPS:n harvoja valopilkkuja yritteliäisyydellään ja taistelutahdollaan alempien ketjujen roolissaan.

Kaudeksi 2011–2012 Tapio siirtyi Vaasan Sportiin. Hän voitti tehoilla 16+31=47 koko Mestiksen pistepörssin ja palkittiin Jouni Rinne -palkinnolla. Tapio jakoi myös kuudella osumallaan kevään 2012 pudotuspelien maalipörssin voiton KooKoon Olli Julkusen kanssa. Hän voitti kauden päätteeksi Mestiksen-mestaruuden, palkittiin sarjan parhaana hyökkääjänä Mika Helkearo -palkinnolla ja valittiin ensimmäiseen tähdistökentälliseen.

Tapio teki kaudeksi 2012–2013 vuoden mittaisen sopimuksen Tanskan AL-Bank Ligaenissa pelanneen Aalborg Piratesin kanssa. Hän oli tehoilla 23+15=38 joukkueen paras maalintekijä ja toiseksi paras pistemies Mathias Månssonin jälkeen. Tapio sijoittui koko liigan maalipörssissä toiseksi edellään vain SønderjyskEn Patrick Asselin. Kaudeksi 2013–2014 hän siirtyi Ruotsin toiseksi korkeimmalle sarjatasolle ja HockeyAllsvenskan-joukkue Asplöven HC:n riveihin. Tapio ei kuitenkaan vastannut häneen kohdistuneisiin odotuksiin, eikä tehnyt kahdeksassa pelaamassaan ottelussa ainuttakaan tehopistettä. Hän siirtyi lokakuun 2013 lopulla loppukauden kattaneella sopimuksella tanskalaisjoukkue Odense Bulldogsiin, mutta pelit sielläkin jäivat lopulta vain kahdeksaan otteluun. Tapion sopimus purettiin joulukuussa ja noin viikkoa myöhemmin hän palasi kuuden ottelun mittaisella sopimuksella Vaasan Sportiin. Vuodenvaihteessa sitä jatkettiin kauden loppuun.

Kaudeksi 2014–2015 Tapio siirtyi vuoden mittaisella sopimuksella unkarilaisen MOL Liga -joukkue Újpesti TE:n paitaan. Hän sijoittui tehoilla 25+27=52 liigan maalipörssissä toiseksi edellään vain Miskolci Jegesmedvékin Keegan Dansereau sekä jakoi pistepörssin viidennen sijan ASC Corona Brașovin Martin Salugan kanssa. Kaudeksi 2015–2016 Tapio siirtyi vuoden mittaisella sopimuksella Puolan Polska Hokej Ligan Podhale Nowy Targiin. Hän oli 16 osumallaan joukkueen kolmanneksi paras maalintekijä Bartłomiej Neupauerin ja Dariusz Gruszkan kanssa. Tapio voitti kauden päätteeksi pronssia.

Tapio siirtyi kaudeksi 2016–2017 vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hänen sopimuksensa purettiin kuitenkin jo ennen kauden alkua elokuussa 2016, kun joukkue teki ulkomaalaiskiintiössään tilaa tšekkiläiselle Radek Dudalle. Syyskuussa Tapio siirtyi samassa sarjatasoa alemmas Oberligan 1. EV Weideniin. Hän pelasi siellä 11 ottelua tehden 12 tehopistettä, kunnes Tapion sopimus purettiin yhteisymmärrysessä henkilökohtaisista syistä marraskuussa. Hän ei pelannut loppukaudella enää missään. Lokakuussa 2017 Tapio siirtyi loppukauden 2017–2018 kattavalla sopimuksella kansainvälisen Alps Hockey Leaguen itävaltalaisjoukkue EK Zell am Seehen.

### Maajoukkueura

Tapio on pelannut 15 nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2005–2006 | Lukko | SM-liiga | 2 | 0 | 0 | 0 | 0 | – | – | – | – | – |
| 2006–2007 | FPS | Mestis | 17 | 10 | 5 | 15 | 0 | – | – | – | – | – |
|  | Lukko | SM-liiga | 1 | 0 | 0 | 0 | 0 | – | – | – | – | – |
| 2007–2008 | Hokki | Mestis | 41 | 11 | 6 | 17 | 31 | 11 | 3 | 2 | 5 | 8 |
| 2008–2009 | TuTo | Mestis | 45 | 15 | 16 | 31 | 18 | 10 | 6 | 2 | 8 | 2 |
| 2009–2010 | TuTo | Mestis | 44 | 22 | 26 | 48 | 14 | 4 | 2 | 0 | 2 | 4 |
| 2010–2011 | TPS | SM-liiga | 48 | 5 | 9 | 14 | 8 | – | – | – | – | – |
| 2011–2012 | Sport | Mestis | 44 | 16 | 31 | 47 | 49 | 11 | 6 | 3 | 9 | 0 | Ykköstähdistö |
| 2012–2013 | Aalborg Pirates | Tanska | 38 | 23 | 15 | 38 | 14 | 2 | 0 | 1 | 1 | 2 |
| 2013–2014 | Asplöven HC | Allsvenskan | 8 | 0 | 0 | 0 | 0 | – | – | – | – | – |
|  | Odense Bulldogs | Tanska | 8 | 1 | 1 | 2 | 2 | – | – | – | – | – |
|  | Sport | Mestis | 22 | 4 | 7 | 11 | 6 | 3 | 0 | 0 | 0 | 0 |
| 2014–2015 | Újpesti TE | MOL Liga | 38 | 25 | 27 | 52 | 36 | 3 | 1 | 0 | 1 | 0 |
| 2015–2016 | Podhale Nowy Targ | Puola | 40 | 16 | 21 | 37 | 20 | 8 | 1 | 4 | 5 | 2 |
| 2016–2017 | 1. EV Weiden | OL | 11 | 5 | 7 | 12 | 2 | – | – | – | – | – |
| 3 kautta | yhteensä | SM-liiga | 51 | 5 | 9 | 14 | 8 | – | – | – | – | – |
| 6 kautta | yhteensä | Mestis | 213 | 78 | 91 | 169 | 118 | 39 | 17 | 7 | 24 | 10 |
| 2 kautta | yhteensä | Tanska | 46 | 24 | 16 | 40 | 16 | 2 | 0 | 1 | 1 | 2 |
| 1 kausi | yhteensä | Puola | 40 | 16 | 21 | 37 | 20 | 8 | 1 | 4 | 5 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jussi Tapio**.
* Jussi Tapio The Internet Hockey Databasessa (englanniksi)
* Jussi Tapio *Elite Prospects*. Everysport Media Group AB.  (englanniksi)

### Viitteet

1. ↑  Vähämaa, Toni: Pete Suonpää – Sportin tehoketjun aivot *Jatkoaika.com*.  1.3.2012. Jatkoaika r.y. Viitattu 17.7.2013.
2. 1 2 3 4  Jussi Tapio *Elite Prospects*. Everysport Media Group AB.  (englanniksi)
3. ↑  Lukko julkaisi tulevan kauden joukkueensa *Jatkoaika.com*.  25.4.2006. Jatkoaika r.y. Viitattu 5.9.2010.
4. ↑  Latvialaishyökkääjä Hokin testiin *Jatkoaika.com*.  27.7.2007. Jatkoaika r.y. Viitattu 5.9.2010.
5. ↑  Jussi Tapio TuToon *Jatkoaika.com*.  19.5.2008. Jatkoaika r.y. Viitattu 5.9.2010.
6. ↑  Jussi Tapio jatkaa TuTossa *Jatkoaika.com*.  19.5.2008. Jatkoaika r.y. Viitattu 5.9.2010.
7. ↑  Miika Huczkowski TPS:n riveihin *Jatkoaika.com*.  6.5.2010. Jatkoaika r.y. Viitattu 5.9.2010.
8. ↑  Jussi Tapiolle TPS-sopimus *Jatkoaika.com*.  1.9.2010. Jatkoaika r.y. Viitattu 5.9.2010.
9. ↑  Tilastot – Liiga  6.11.2010. Liiga. Viitattu 18.7.2013.
10. ↑  Mäkinen, Mikko: TPS:n pelaaja-arviot 2010–2011 *Jatkoaika.com*.  2.4.2011. Jatkoaika r.y. Viitattu 18.7.2013.
11. ↑  Jussi Tapio Sportin hyökkäykseen *Jatkoaika.com*.  8.8.2011. Jatkoaika r.y. Viitattu 2.10.2011.
12. 1 2  Sport hankki hyökkääjän TPS:sta *is.fi*.  8.8.2011. Sanoma Media Finland Oy. Viitattu 18.7.2013.
13. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 18.7.2013.
14. ↑  Tapio siirtyy Aalborgiin *Jatkoaika.com*.  31.7.2012. Jatkoaika r.y. Viitattu 5.8.2012.
15. ↑  Pettersson, Robert: Asplöven värvar från danska ligan *Hockeysverige.se*.  5.5.2013. NewsMe. Viitattu 18.7.2013. (ruotsiksi)
16. ↑  Finsk målskytt till Asplöven *asploven.com*.  5.5.2013. Haparanda:  Asplöven HC. Viitattu 18.7.2013. (ruotsiksi)[vanhentunut linkki]
17. ↑  Nielsen, Thomas: Jussi Tapio er klar for Bulldogs *bulldogs.dk*.  31.10.2013. Bulldogs Odense ApS.  Arkistoitu 9.9.2015. Viitattu 2.12.2014. (tanskaksi)
18. ↑  Nielsen, Thomas: Jussi Tapios kontrakt ophæves *bulldogs.dk*.  5.12.2013. Bulldogs Odense ApS.  Arkistoitu 9.9.2015. Viitattu 2.12.2014. (tanskaksi)
19. ↑  Valtonen Sportin ensi kauden päävalmentaja *Jatkoaika.com*.  12.12.2013. Jatkoaika r.y. Viitattu 2.1.2014.
20. ↑  Tapio jatkaa Sportissa *Jatkoaika.com*.  31.12.2013. Jatkoaika r.y. Viitattu 2.1.2014.
21. ↑  Jussi Tapio a csapat új játékosa *utehoki.hu*.  3.9.2014. Újpesti TE Ice Hockey Team. Viitattu 8.9.2014. (unkariksi)
22. ↑  Tapion suunnaksi Budapest *Jatkoaika.com*.  8.9.2014. Jatkoaika r.y. Viitattu 8.9.2014.
23. ↑  EHC verpflichtet finnischen Stürmer Jussi Tapio *ehfc.de*.  10.7.2016. EHC Freiburg e.V. Viitattu 27.7.2016. (saksaksi)
24. ↑  EHC Freiburg verpflichtet Radek Duda *ehfc.de*.  4.8.2016. EHC Freiburg e.V. Viitattu 15.10.2017. (saksaksi)
25. ↑  Zack MacQueen verlässt Weiden wieder – Finne Jussi Tapio kommt *evweiden.de*.  6.9.2016. 1. EV Weiden 1985 – Blue Devils Weiden.  Arkistoitu 15.10.2017. Viitattu 15.10.2017. (saksaksi)
26. ↑  Vertrag mit Jussi Tapio aufgelöst *evweiden.de*.  3.11.2016. 1. EV Weiden 1985 – Blue Devils Weiden.  Arkistoitu 15.10.2017. Viitattu 15.10.2017. (saksaksi)
27. ↑  Eisbären besetzen ersten Legionärsplatz mit Jussi Tapio! *ek-zellereisbaeren.at*.  23.5.2017. Eishockeyklub "die Eisbären" Zell am See. Viitattu 15.10.2017. (saksaksi)